open-index/open-wikipedia-markdown huggingface dataset:
Kliimon luostari

**Pyhän kolminaisuuden Kliimon luostari** () oli Venäjän Karjalassa Äänisen Suurella Kliimonsaarella (*Bolšoi Klimetski*) sijainnut ortodoksinen luostari.

Luostarin perusti vuonna 1520 Joona Kliimolainen, perimätiedon mukaan Novgorodin posadnikan poika, joka oli Äänisen myrskyssä pelastautunut Kliimonsaaren rannalle. Luostari sai Iivana IV:ltä itsehallinnon sekä maa-alueita ja kalastusoikeuksia, joista se riiteli pitkään Heinälahden ja Kižin talonpoikien kanssa. Vuonna 1583 veljestö käsitti 29 henkeä. Vuosina 1613–1614 ruotsalaiset polttivat luostarin kirkon, joka rakennettiin pian uudelleen. Eri aikoina Kliimon luostarin alaisuuteen kuuluivat Jääsjärven, Maasjärven ja Solomannin luostarit.

1700-luvulla luostarin toiminta kuihtui ja se lakkautettiin vuonna 1769. Vuonna 1860 se sai jälleen itsenäisen aseman. Vuonna 1906 se muutettiin naisluostariksi, johon siirrettiin nunnia Kargopolista. Vuoteen 1918 mennessä heidän lukumääränsä kohosi 37:ään. Kivimuurin ympäröimässä luostarissa oli puiset Nikolaoksen, Kolminaisuuden ja Joona Kliimolaisen kirkot sekä kivinen Sakarjan ja Elisabetin kirkko. Kliimon luostari lakkautettiin vuonna 1925 ja viimeiset nunnat karkotettiin sieltä vuonna 1929. Luostarin paikalla toimi karjatila, vanhainkoti ja myöhemmin pioneerileiri.

## Lähteet
Gymnosofistit

**Gymnosofistit** (, ”alastomat viisaat”) on nimitys, jota antiikin kreikkalaiset käyttivät tietyistä intialaisista filosofeista (sadhut ja joogit), jotka harjoittivat askeesia siinä määrin, että pitivät ruokaa ja vaatetusta haitallisina puhtaalle ajattelulle.

## Antiikin lähteet

Termiä käytti ensimmäisenä Plutarkhos ensimmäisellä vuosisadalla kuvatessaan Aleksanteri Suuren ja kymmenen gymnosofistin kohtaamista Punjabissa. Gymnosofistit olivat yllyttäneet paikallisia kapinaan makedonialaisia vastaan. Plutarkhoksen mukaan Aleksanteri esitti heille vaikeita kysymyksiä ja ilmoitti tuomitsevansa ensimmäisenä väärän vastauksen antaneen kuolemaan.

Diogenes Laertios mainitsee gymnosofistit usein käsitellessään filosofian mahdollista alkuperää barbaarien keskuudessa. Hän kertoo useiden kreikkalaisten filosofien, kuten Demokritoksen ja Pyrrhonin, tavanneen gymnosofisteja käydessään Intiassa. Hänen mukaansa Pyrrhon, puhtaan skeptisismin perustaja, sai vaikutteita gymnosofisteilta matkustellessaan Intiassa Aleksanterin kanssa, ja jäljitteli heidän elämäntapaansa palattuaan kotiinsa Eliihin. Aleksanterin hovissa toiminut Onesikritos puolestaan tunnisti gymnosofisteissa kyyniset ihanteet.

Strabon mainitsee gymnosofistit teoksessaan *[[Geografika]]*. Hän jakoi intialaiset filosofit muuten brahmaneihin ja sramanoihin, seuraten tässä Megasthenestä. Sramanat hän jakoi edelleen ryhmiin, joista hän käytti nimityksiä *hylobioi* (metsäerakot, vrt. Aranyaka) ja *fysikoi*.

Filon Aleksandrialainen mainitsee gymnosofistit kahdesti luetellessaan vierasmaalaisia askeetikkoja ja filosofeja, jotka olivat hänen arvionsa mukaan viisaita, oikeudenmukaisia ja hyveellisiä, ja näin ollen todella vapaita. Hän kirjoitti, että gymnosofistit tutkivat luonnonfilosofian lisäksi etiikkaa suurin kärsimyksin, ja tekevät koko elämästään hyvee oppitunnin. Hän mainitsee myös intialaissyntyisen gymnosofistin nimeltä Kalanos, jota arvostettiin hyveellisen toimintansa vuoksi. Myös Klemens Aleksandrialainen mainitsee gymnosofistit käsitellessään filosofian pakanallista alkuperää.

## Keitä gymnosofistit olivat?

Jainalaiset digambara-munkit ovat nykyäänkin alastomia. Useat tutkijat ovat pitäneet heitä samoina kuin gymnosofistit. Kiinalainen buddhalaismunkki Xuanzang mainitsee kohdanneensa digambara-munkkeja Taksilassa 600-luvulla, samalla alueella Punjabissa, jossa Aleksanteri Suuren armeija kohtasi gymnosofistit.

## Lähteet

## Aiheesta muualla

* Lendering, Jona  Gymnosophists Livius.org
Paloisvuori

**Paloisvuori** on Iisalmen kaupungin eteläisellä puolella sijaitseva mäki. Paloisvuoren alueella on kattava murtomaahiihto- ja lenkkeilyreittien verkosto, joiden lisäksi paikalle rakennettiin 1980-luvulla pienimuotoinen laskettelukeskus. Keskukseen sisältyy kaksi rinnettä ja yksi hissi. "Paloskilla" on myös pieni rinnekahvila. 
## Ulkoilureitti- ja latuverkosto
Ulkoilureitin varrella mm:
* kuntoiluvälineet (kts. Paloskin kunto-ohjelma)
* Paloisvuoren juurella puolikota ja nuotiopaikka
* Saunaniemessä kota, nuotiopaikka ja wc
* kiintorastiverkosto
* 2 wc:tä
* maastopyörärata n. 15 km
* koirapolku
* valaistu kuntorata 16 km klo 22.00 saakka
* kansainvälisen tason kilpalatuverkosto 10 km
* lasten hiihtomaa-alue
* ajanottorakennus
* kilpailuvarustus; äänentoisto ja ajanottojärjestelmä
* koulujen ja päiväkotien opetusladut (5)
* jäälatuja 15 km

## Paloisvuoren laskettelurinne
* 1 rinne
* 1 streetrinne
* pulkkamäki
* hiihtohissi
* lumetusjärjestelmä
* kahvio
* puolikota
* frisbeegolfrata
Skavabölen pojat

**Skavabölen pojat** on Antti Raivion näytelmä vuodelta 1991. Q-teatteri nousi sen ansiosta menestykseen. *Skavabölen pojat* kertoo poikien aikuistumisesta 1970- ja 1980-lukujen Kauniaisissa ja Hyrylässä. 

Q-teatterin esityksessä vuonna 1991 näyttelivät mm. Heikki Kujanpää, Vera Kiiskinen, Hannu Kivioja, Leo Raivio, Elina Knihtilä, Tommi Korpela, Heli Takala ja Oskari Katajisto.

Näytelmä sai Teatterikeskuksen vuoden 1991 Vuoden teatteriteko -palkinnon.

Zaida Bergroth on ohjannut näytelmän pohjalta elokuvan *[[Skavabölen pojat (elokuva)|Skavabölen pojat]]*.

## Lähteet
Kirill Starkov

**Kirill Starkov** (s. 31. maaliskuuta 1987 Jekaterinburg, Neuvostoliitto) on tanskalainen jääkiekkoilija, joka on pelannut urallaan kotimaassa Tanskassa ja Pohjois-Amerikassa, Ruotsissa sekä Venäjällä.

## Ura

Starkovin isä Oleg oli myös jääkiekkoilija, joka edusti Venäjällä TsSKA Moskovaa ja Avtomobilist Sverdlovskia ennen siirtymistään Tanskan liigan Esbjergiin. Isänsä peliuran takia Starkov vietti suuren osan lapsuudestaan Tanskan Esbjergissä. Tultuaan täysi-ikäiseksi hän sai Tanskan kansalaisuuden ja oli näin oikeutettu pelaamaan Tanskan maajoukkueessa. 

Kirill Starkov valittiin Tanskan liigan vuoden tulokkaaksi Esbjergissä kaudella 2002–2003. Seuraavaksi kaudeksi Starkov siirtyi Ruotsin Frölunda Indiansiin, jossa pelasi eri juniorijoukkueissa kaudet 2003–2006 ja voitti alle 18-vuotiaiden Ruotsin mestaruudet vuosina 2004 ja 2005 sekä alle 20-vuotiaiden mestaruuden vuonna 2005. Starkov pelasi 2006–2009 Pohjois-Amerikassa, ensin WHL-juniorisarjan Red Deer Rebelsissä ja sitten ECHL-, CHL- ja AHL-sarjoissa.

Kesken kauden 2008–2009 Starkov siirtyi KHL:n TsSKA Moskovaan. Sieltä hän vaihtoi seuraavaksi kaudeksi Ruotsin Elitserienin Timrå IK:hon. Kaudeksi 2010–2011 Starkov palasi kotimaansa Esbjergiin. Hyvän Esbjergin-kauden jälkeen hän palasi Ruotsiin ja Allsvenskanin Rögleen. Hän sai seurasta kuitenkin potkut tammikuussa 2012 vaisujen, kun hänen otteensa eivät olleet vastanneet odotuksia. Starkov palasi tämän jälkeen takaisin kotimaahansa ja maan pääsarjassa pelaavaan SønderjyskEen. Tanskassa hän ehti pelata kuusi runkosarjapeliä ja teki niissä yhdeksän pistettä. Pudotuspeleissä SønderjyskE sijoittui pronssille.

Starkov teki keväällä 2012 sopimuksen Allsvenskanin IK Oskarshamnin kanssa.

Starkov edusti Tanskan maajoukkuetta vuoden 2007 jääkiekon maailmanmestaruuskilpailuissa. 

## Lähteet
*
*
*

### Viitteet
Backstreet's Back Tour -kiertue

**Backstreet's Back Tour** oli Backstreet Boys -yhtyeen konserttikiertue.

## Settilista

# "That's the Way I Like It"
# "Hey, Mr. D.J. (Keep Playin' This Song)"
# "I Wanna Be with You"
# "Just to Be Close to You"
# "10,000 Promises"
# "If I Don't Have You"
# "Like a Child"
# "Let's Have a Party"
# "Quit Playing Games (With My Heart)"
# "All I Have to Give"
# "Darlin'"
# "Anywhere for You"
# "I'll Never Break Your Heart"
# "As Long as You Love Me"
# "If You Want It to Be Good Girl (Get Yourself a Bad Boy)" 

Encore:
# "We've Got It Goin' On" 
# Medley "Get Down (You're the One for Me)"
# "Everybody (Backstreet's Back)"
HMS Coventry (F98)

**HMS Coventry** (viirinumero F98)  oli Britannian kuninkaallisen laivaston tyypin 22 fregatti. Aluksen nimeksi piti alun perin tulla *HMS Boadicea*, mutta se päätettiin nimetä uudelleen Falklandin sodassa uponneen samannimisen tyypin 42 ohjushävittäjän muistoksi.

## Valmistus

Alus tilattiin 14. joulukuuta 1983 Swan Hunterilta Tyne and Wearista, missä köli laskettiin 29. maaliskuuta 1984. Se laskettiin vesille 8. huhtikuuta 1986 ja valmistui 14. lokakuuta 1988 viimeisenä luokan kuudesta toisen tilauserän aluksista.

## Palvelus
Alus oli 6. fregattilaivueessa Devonportissa. Se oli 1999 Britannian osa varalla olevasta Naton laivastovoimasta Atlantilla (), mihin se oli sitoutuneena kuusi kuukautta. Alus matkasi tehtävän aikana 25&nbsp;000 merimailia valvoen meriliikennettä Adrianmerellä, vieraili Gdanskissa ja harjoitteli yhdessä Puolan laivaston kanssa.

Alus osallistui 2001 edustustehtäviin vieraillen Clydenbankin toisen maailmansodan pommitusten ja heinäkuussa Liverpoolissa Atlantin taistelun 60-vuotistilaisuuksissa.

Alus poistettiin palveluksesta 17. tammikuuta 2001.

## Regele Ferdinand
Alus myytiin 14. tammikuuta 2003 Romanialle. Alus siirrettiin Portsmouthiin telakalle, jossa se modernisoitiin Nato yhteensopivaksi. Romanian laivasto otti 9. syyskuuta 2004 aluksen palvelukseen nimellä *Regele Ferdinand*.

## Lähteet
*
*
*
*

### Viitteet
Daniel Majstorović

**Daniel Majstorović** (s. 5. huhtikuuta 1977 Malmö, Ruotsi) on ruotsalainen jalkapalloilija, joka pelasi puolustajana.  Hän pelasi Ruotsin maajoukkueessa 50 ottelua ja teki yhden maalin vuosina 2003–2013.

## Seurat

* IF Brommapojkarna        34/1  1995–1997
* SC Fortuna Köln          17/1  1997–1998
* Västerås SK Fotboll      44/9  1998–2000
* Malmö FF                 86/9  2000–2004
* FC Twente                50/4  2004–2006
* FC Basel                 85/26 2006–2008
* AEK Ateena               34/3  2008–2010
* Celtic FC                49/1  2010–2012
* AIK                      12/1  2012–2013

## Saavutukset
### Malmö FF
*Allsvenskan voitto 2004

### FC Basel
*Sveitsin Superliigan voitto: 2008
*Swiss Cupin voitto: 2007, 2008

### AEK Ateena
*Greek Football Cupin voitto: 2008–2009

## Lähteet
Johan Keckonius

**Johan Keckonius** (noin 1643 Huittinen – 20. syyskuuta 1719 Huittinen) oli suomalainen kirkkoherra ja valtiopäivämies.

Keckoniuksen vanhemmat olivat Huittisten kirkkoherra Anders Keckonius (k. 1675) ja Katarina Gjös. Hän pääsi ylioppilaaksi Turussa 1662 tai 1663. Keckonius opiskeli myös Uppsalassa.

Keckonius pääsi isänsä seuraajana Huittisten kirkkoherraksi varrontavaltakirjalla jo ylioppilaana ollessaan 1674 ja virkaan hän astui 1676. Myöhemmin hänestä tuli myös lääninrovasti. Keckonius oli valtiopäivämiehenä 1682–1683 ja hän oli puhujana pappeinkokouksessa Turussa 1690 sekä saarnaajana 1693.

## Lähteet
*
Fillarimestari

__NOTOC__
**Fillarimestari** on Autoliiton vuosittain järjestämä kilpailu 4.–5.-luokkalaisille lapsille. Kilpailuissa lapset ottavat leikkimielisesti mittaa toisistaan liikennetiedoissa ja -taidoissa.

Kilpailun tavoitteena on tukea suomalaiskoulujen liikennekasvatustyötä: Liikennesääntöjen ja turvallisen liikennekäyttäytymisen omaksuminen ei onnistu vain opiskelemalla. Siihen tarvitaan omakohtaista kokemusta ja ymmärrystä, joka syntyy käytännön harjoittelun avulla.

Kouluille Fillarimestariin osallistuminen on ilmaista. Opettajat ja vanhempainyhdistykset ovat myös aktiivisesti mukana kisojen organisoinnissa. Vuonna 2008 Fillarimestari-kilpailuihin osallistui kaiken kaikkiaan noin tuhat lasta Suomessa.

Kilpailuja koordinoi maailmanlaajuisesti kansainvälinen autoliitto FIA. Euroopan-laajuisesti noin 2 miljoonaa lasta on mukana liikennekasvatusprojektissa. Kilpailu järjestetään nyt jo 24. kertaa. Suomi on mukana 7. kertaa.

## Alue- ja SM-kilpailut
Fillarimestari-kilpailussa nelihenkinen joukkue koostuu kahdesta tytöstä ja kahdesta pojasta, jotka ovat ala-asteen 4. tai 5. luokalla. Kilpailijat mittaavat taitojaan joukkueena ajo- ja teoriakokeissa. Kilpailuissa menestyminen edellyttää polkupyörän hallintaa sekä liikennesääntöjen tuntemusta.

Fillarimestari-kilpailun aluekilpailut järjestetään vuosittain syyskuun viikolla 37, joka on Opetushallituksen organisoima koululaisten liikenneturvallisuusviikko. Aluekilpailut pidetään noin 10 paikkakunnalla eri puolilla Suomea.

Aluekilpailujen voittajat kohtaavat toisensa SM-kilpailuissa toukokuussa. Voittaja edustaa Suomea Fillarimestarin EM-kilpailuissa.

## EM-kilpailut Turussa syyskuussa 2009
Autoliitto järjesti Fillarimestarin EM-kilpailut Turussa 11.–14.9.2009. Kilpailujen isännöinti oli osa Autoliiton 90-juhlavuotta. Turun EM-kilpailuissa oli mukana yhteensä 21 maata ja vajaat sata lasta. Euroopan mestaruuden saavutti Latvian joukkue.

## Aiheesta muualla
*Fillarimestari Autoliiton verkkosivuilla
Kaarlo Forsgren

**Karl (Kaarlo) Alarik Theodor Korpilahti** (sukunimi aik. **Forsgren**; 19. kesäkuuta 1872 Korpilahti – 12. heinäkuuta 1908 Mikkeli) oli suomalainen päätoimittaja, kääntäjä ja runoilija. Hän käytti nimimerkkiä *Kaarlo-n*.

Korpilahden vanhemmat olivat kanttoriurkuri Viktor Theodor Forsgren ja Edla Augusta Silfvenius. Hän pääsi ylioppilaaksi 1890 Jyväskylän lyseosta. Hän oli veljensä Poriin perustaman Lounas-lehden aputoimittajana 1890 ja sitten Keski-Suomi-lehden päätoimittajana 1891–1892. Oltuaan toimittajana Jyväskylässä ilmestyneissä lehdissä Korpilahti muutti 1896 Lappeenrantaan ja oli siellä kolmisen Itä-Suomen Sanomat-lehden toimittajana. Hän oli muutaman vuoden työssä Lahden kansanopistossa kunnes palasi lehtialalle ja oli toimittajana Turun Sanomat- ja Uudenkaupungin Sanomat-lehdissä. Vuonna 1905 hän saapui Käkisalmelle Itä-Karjala-lehden toimittajaksi.

Korpilahti alkoi suunnitella uuden lehden perustamista Käkisalmelle ja vuonna 1906 hänen perustamansa Kaakkois-Karjalan kirjapaino-osakeyhtiö osti Itä-Karjala-lehden kirjapainoineen. Vuoden 1907 alusta alkoi ilmestyä uusi Käkisalmen Sanomat-lehti jossa Korpilahti oli päätoimittajana. Korpilahti oli mukana nuorisoseuratoiminnassa sekä Jyväskylän että Käkisalmen seuduilla ja hän oli ajamassa myös kansanopiston perustamista Kaakkois-Karjalaan.

## Lähteet
* 

### Viitteet
Killed by Death

**Killed by Death** on brittiläisen heavy metal -yhtyeen Motörheadin kappale ja single kokoelmalevyltä *[[No Remorse (Motörheadin albumi)|No Remorse]]* vuodelta 1984. Kappaletta ei ole julkaistu millään studioalbumilla, vaan se on yksi neljästä uudesta kappaleesta, jotka yhtye teki kokoelmalle.

”Killed by Death” on yksi yhtyeen tunnetuimpia kappaleita, ja kuului Motörheadin live-esiintymisiin heti julkaisustaan lähtien. Kappaleen sanoitukset esittelevät Lemmy Kilmisterin taitoa kirjoittaa samaan aikaan sekä uhkaavia että kieli poskessa tehtyjä sanoituksia. Kappale onkin Motörheadille tyypillinen sisältäen kaksimielisyyksiä. Kappaleesta on myös tehty musiikkivideo, joka kuvattiin Arizonassa. Singlellä on kaksi ”Under the Knife” -nimistä kappaletta, jotka ovat kuitenkin kaksi täysin eri kappaletta.

## Kappaleet
### 7″ vinyyli
# 
# 

### 12″ vinyylisingle
# 
# 
# 

## Kokoonpano
* Lemmy Kilmister – basso, laulu
* Würzel – kitara
* Phil Campbell – kitara
* Pete Gill – rummut
Noble House

**Noble House: romaani Hongkongista 1963** on James Clavellin kirjoittama romaani, joka julkaistiin vuonna 1981. Se kuuluu Clavellin Aasia-saagaan ja sijoittuu vuoden 1963 Hongkongiin. Romaanissa on 1&nbsp;366 sivua, ja se käsittelee tarinaa useiden eri henkilöhahmojen näkökulmasta. Siitä tehtiin vuonna 1988 neljän jakson pituinen televisiosarja, jossa pääosaa esitti Pierce Brosnan.

## Juoni
Noble House sijoittuu vuoden 1963 Hongkongiin, missä tai-pan Ian Dunross yrittää pelastaa johtamansa yrityksen edeltäjänsä jättämiltä talousvaikeuksilta. Tehdäkseen tämän hän hakee kaupunkiin saapuneesta Yhdysvaltalaisesta liikemiehestä itselleen liikekumppania ja kamppailee samalla arkkivihollisensa Quillan Gorntin kanssa, joka pyrkii tuhoamaan Noble Housen lopullisesti. Vaikutusvallasta Hongkongissa kilpailevat kiinalaiset kommunistit, taiwanilaiset nationalistit ja neuvostoliittolaiset vakoojat, joiden toimia britit yrittävät torjua. Samalla kaikki hakevat omalle puolelleen tukea Hongkongin alamaailmasta.

## Lähteet
Koskitapakulo

**Koskitapakulo** (*Scytalopus macropus*) on eteläamerikkalainen pienikokoinen varpuslintu.

## Esiintyminen
Koskitapakulot elävät Perussa noin 40&nbsp;000&nbsp;neliökilometrin alalla.

## Elinympäristö
Laji elää vuoristometsien alikasvoksessa.

## Lähteet
Igor Janik

**Igor Janik** (s. 18. tammikuuta 1983 Gdynia) on puolalainen keihäänheittäjä. 

Janik saavutti alle 20-vuotiaiden maailmanmestaruuden Jamaikan Kingstonissa vuonna 2002 tuloksella 74,16 m. Kolme vuotta myöhemmin hän vei nimiinsä myös alle 23-vuotiaiden Euroopan-mestaruuden Saksan Erfurtissa ja tällä kertaa paras heitto kantoi 77,25 m. 

Aikuisten arvokilpailussa Janik on ollut seitsemäs Osakan MM-kisoissa 2007, jolloin hänen paras suorituksensa finaalissa oli 83,38 m. Helsingin EM-kilpailuissa 2012 hän sijoittui kuudenneksi tuloksella 81,21. Hän karsiutui finaalista Pekingin 2008 ja Lontoon 2012 olympialaisissa sekä Berliinin 2009 ja Daegun 2011 MM-kilpailuissa. Hän voitti Euroopan talviheittocupin 2006. Janikin ennätys 84,76 m on vuodelta 2008.

## Kausien parhaat heitot

* 2000 62,41 
* 2001 75,03 Kołobrzeg 21.9.
* 2002 78,90 Varsova 16.6.
* 2003 82,54 Bygdoszcz 20.7.
* 2004 69,39 Varsova 13.6.
* 2005 77,25 Erfurt 17.7.
* 2006 82,86 Ostrava 30.5.
* 2007 83,38 Osaka 2.9.
***2008 84,76 Ustka 19.9.**
* 2009 83,52 Berliini 14.6.
* 2010 80,83 Krakova 4.9.
* 2011 82,81 Zhukovsky 3.7.
* 2012 82,37 Helsinki 27.6.
* 2013 80,13 Bellinzona 11.6.

## Lähteet
*
Galina Vinogradova

**Galina Vinogradova** (, o.s. **Galkina** , s. 10. helmikuuta 1979) on venäläinen suunnistaja.

Olomoucin MM-kilpailuissa 2008 Vinogradova voitti viestihopeaa joukkuetovereinaan Julija Novikova ja Tatjana Rjabkina. Sprintissä hän sijoittui neljänneksi.

Kaohsiungin World Gamesissa 2009 Vinogradova voitti kultaa sekaviestistä Dmitri Tsvetkovin, Julija Novikovan ja Andrei Hramovin kanssa. Hän sijoittui keskimatkalla kahdeksanneksi ja sprintissä kymmenenneksi. Miskolcin MM-kilpailuissa 2009 hän sijoittui viestissä kuudenneksi, pitkällä matkalla kymmenenneksi ja sprintissä 20:nneksi.

Invernessin MM-kilpailuissa 2015 Vinogradova saavutti pronssia sprintissä ja sprinttiviestissä. Ensimmäiset EM-mitalinsa hän saavutti Jeseníkissä 2016 voittamalla kultaa sekajoukkueiden sprinttiviestissä ja pronssia henkilökohtaisessa sprintissä. Strömstadin MM-kilpailuissa 2016 hän sijoittui sprintissä neljänneksi. Sprinttiviestissä Venäjän joukkue hylättiin. Tarton MM-kilpailuissa 2017 Vinogradova saavutti sprintissä pronssia ja sijoittui sprinttiviestissä viidenneksi. Ticinon EM-kilpailuissa 2018 hän sijoittui sprinttiviestissä kahdeksanneksi. Riian MM-kilpailuissa 2018 hän oli sprinttiviestissä kuudes ja sprintissä kymmenes.

Seuratasolla Vinogradova on edustanut Suomessa Angelniemen Ankkuria. Hän on voittanut Venlojen viestin vuonna 2017 Alfta-Ösan joukkueessa. 

## Lähteet
Santamartantapakulo

**Santamartantapakulo** (*Scytalopus sanctaemartae*) on eteläamerikkalainen pienikokoinen varpuslintu. Laji kuvailtiin uudelleen vuonna 2005, jolloin ruskoperätapakulo splitattiin viideksi eri lajiksi.

## Esiintyminen
Santamartantapakulot elävät Kolumbian pohjoisosassa Sierra Nevada de Santa Martan vuoristoalueella noin 4&nbsp;500&nbsp;neliökilometrin alalla.

## Elinympäristö
Santamartantapakulo elää vuoristometsien alikasvoksessa.

## Lähteet
* 

### Viitteet
HMS Battleaxe

**HMS Battleaxe** on ollut kolmen Britannian Kuninkaallisen laivaston aluksen nimenä.

* HMS Battleaxe (1918), Axe-luokan miinanraivaustroolari
* HMS Battleaxe (G18), Weapon-luokan hävittäjä
* HMS Battleaxe (F89), Tyypin 22 -fregatti
Paolo Pileri

**Paolo Pileri** (31. heinäkuuta 1944 Terni – 12. helmikuuta 2007 Terni) oli italialainen ratamoottoripyöräilijä ja tallipäällikkö. Hän voitti 125cc-luokan maailmanmestaruuden vuonna 1975 Morbidellilla.

Paolo Pileri ajoi MM-sarjassa vuosina 1973-1979, mutta osakilpailuja hänelle kertyi varsin vähän (33). Pileri ajoi vain kahtena kautena (1975 ja 1976) enemmän kuin viisi osakilpailua luokassa ja ne olivatkin hänen uransa parhaat kaudet tuloksellisesti. Maailmanmestaruuskaudellaan Pileri osallistui kahdeksaan kilpailuun ja voitti niistä seitsemän ja oli kerran kolmas.

Ajajauran jälkeen Pileri johti *Marlboro Pileri* -nimistä Hondan kilpatallia. Tallissa ajoivat muun muassa Alex Barros, Loris Capirossi ja Fausto Gresini. Marlboro Pileri oli myös Valentino Rossin uran ensimmäinen talli.

## Saavutukset
### Ajajana
#### 125cc-luokka
*Maailmanmestari 1975
*MM-sarjan kolmas 1976
*7 osakilpailuvoittoa, 5 kakkossijaa ja 3 kolmossijaa

#### 250cc-luokka
*1 osakilpailuvoitto MM-sarjassa, 1 toinen sija ja 2 kolmossijaa

#### 350cc-luokka
*MM-sarjan osakilpailuissa 1 kolmossija

### Tallipäällikkönä
*Fausto Gresini 125cc-luokan toinen 1992

## Lähteet
Vol. 2... Hard Knock Life

**Vol. 2... Hard Knock Life** on rap-artisti Jay Z:n kolmas studioalbumi. Albumi teki Jay Z:n tunnetuksi.

## Kappaleet

## Singlet
* "Money Ain't a Thang" (huhtikuu 1998)
* "It's Alright" (21. heinäkuuta 1998)
* "Can I Get a..." (1. syyskuuta 1998)
* "Hard Knock Life (Ghetto Anthem)" (21. lokakuuta 1998)
* "Money, Cash, Hoes" (23. helmikuuta 1999)
* "Nigga What, Nigga Who (Originator 99)" (30. marraskuuta 1999)
Kolumbiantapakulo

**Kolumbiantapakulo** (*Scytalopus micropterus*) on eteläamerikkalainen pienikokoinen varpuslintu, joka kuvailtiin uudelleen vuonna 2005, jolloin ruskoperätapakulo splitattiin viideksi eri lajiksi.
__NOTOC__
## Esiintyminen
Kolumbiantapakulot elävät Kolumbian El Valle del Río Magdalenasta Ecuadorin Andien itärinteiden kautta Perun pohjoiskolkkaan noin 45&nbsp;600&nbsp;neliökilometrin alalla.

## Elinympäristö
Vuoristometsien alikasvos.

## Lisääntyminen
Pesä on maassa, tavallisesti jossakin onkalossa. Se on yleensä pallon muotoinen ja rakennettu sammalista ja juurikuiduista. Toisinaan se voi olla kattamaton, jolloin siihen johtaa katettu lyhyt tunneli. Kaksi tunnettua pesää sijaitsivat 1&nbsp;750&nbsp;m:n korkeudella Andeilla. Pesintää tapahtuu ainakin marras-joulukuussa. Pesissä oli kaksi poikasta, joita molemmat emot ruokkivat.

## Ravinto
Kolumbiantapakulo ruokkii poikasiaan hyönteisillä ja muilla pienillä selkärangattomilla.

## Lähteet
Vol. 3... Life and Times of S. Carter

**Vol. 3... Life and Times of S. Carter** on rap -artisti Jay Z:n neljäs studioalbumi. Albumi julkaistiin 28. joulukuuta 1999.

## Kappaleet

## Listasijoitukset
### Albumi

### Singlet
HMS Duncan (D99)

**HMS Duncan** (viirinumero D99) oli Britannian kuninkaallisen laivaston D-luokan laivueenjohtaja.

## Valmistus

Alus tilattiin Portsmouthin telakalta, missä köli laskettiin 3. syyskuuta 1931. Alus laskettiin vesille 29. maaliskuuta 1932 ja otettiin palvelukseen 2. marraskuuta 1934.

## Suunnittelu
Alus oli samanlainen kuin edeltävän C-luokan laivueenjohtaja ''HMS Kempenfelt''. Aluksen propulsiojärjestelmän toimitti ja asensi Beardmore. Aluksella oli kaksi kattilahuonetta, jotka oli liitetty konehuoneisiin, minkä seurauksena kaksi suurta tilaa keskilaivassa aiheutti uppoamisriskin. Alus kykeni koeajoissa saavuttamaan 34&nbsp;595 hevosvoimalla 36,5 solmun nopeuden.

## Palvelus
Valmistuttuaan alus vastaanotti laivueenjohtajan tehtävät ja lähti laivueineen Kiinan asemalle. Toisen maailmansodan alkaessa alus palasi kotivesille, mutta se törmäsi 17. tammikuuta 1940 kauppalaivaan Duncansby Headin edustalla vaurioituen pahoin. Aluksen kattilahuoneet ja konehuone täyttyivät vedellä ja se pysyi juuri ja juuri pinnalla. Alus oli kolarintapahtuessa 12. hävittäjälaivueen lippulaivana.

Vuoden 1940 puolessavälissä alus palasi palvelukseen ja se määrättiin Gibraltarille Force H:hon. Alus oli Madagaskarin maihinnousussa, josta vapauduttuaan se palasi kotivesille. Britteinsaarilla alus siirrettiin telakalle, jossa se muutettiin saattajaksi suojaamaan Jäämeren saattueita. Telakalla alukselta poistettiin Y-torni sekä taaemmat torpedoputket lisättäessä syvyyspommien lukumäärää. Tulenjohtojärjestelmä modernisoitiin asentamalla tyypin 271 tutka ja siirtämällä radiomastoa taaemmas. Aluksen ilmatorjunta-aseistusta täydennettiin kuudella yksiputkisella Oerlikon 20 mm -ilmatorjuntatykillä.

Alus oli 1943–1944 lippulaivana saattajaosasto B7:ssä. Se osallistui Saksan laivaston sukellusveneiden *[[U381]]* ja *[[U272]]* upottamiseen sekä *[[U707]]* vaurioittamiseen.

Sodan päätyttyä alus myytiin syyskuussa 1945 huonokuntoisena romutettavaksi.

## Lähteet
*
*
*
*
*

### Viitteet
Näin minä vihellän matkallani

**Näin minä vihellän matkallani** on 7. lokakuuta 2009 julkaistu Scandinavian Music Groupin ensimmäinen kokoelmalevy.

Kokoelma sisältää yhtyeen kappaleita viideltä studioalbumilta. Lisäksi mukana on kaksi uudelleen äänitettyä kappaletta *100 km Ouluun*, sekä *Minne katosi päivät*.

Rajoitetulla ensipainoksella on mukana 4 kappaleen CD, josta löytyy *Letitä tukkani* -single, Syvissä vesissä -kokoelmalla julkaistu Tehosekoitin cover *Kaikki nuoret tyypit*, Dingo-tribuutilla julkaistu *[[Levoton Tuhkimo#Scandinavian Music Group |Levoton tuhkimo]]*, sekä "Casablanca" -singlen b-puolena julkaistu *Ambulanssi tuli ja kaikki itki*.  Albumi nousi Suomen virallisen listan sijalle 11.

## Kappaleet
;CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

;CD 2
# 
# 
# 
# 

## Arvostelut
* Dome.fi: 

## Lähteet
* Anssi Järvinen: Haastattelu: Scandinavian Music Group ja stalinistinen näkemys itsestään. Plaza.fi Kaista 16.10.2009.

### Viitteet
Roope Tonteri

**Roope Tonteri** (s. 18. maaliskuuta 1992 Valkeala) on suomalainen uransa lopettanut lumilautailija, lajinsa moninkertainen maailmanmestari. Hänellä on yhteensä kolme maailmanmestaruutta joista kaksi on big airista ja yksi slopestylestä, lisäksi hänellä on yksi MM-hopea slopestylestä. Urheilutoimittajien valitsema vuoden suomalainen lumilautailija Tonteri on ollut vuosina 2013 ja 2015.

## Arvokilpailut
Vuoden 2011 MM-kilpailuissa Espanjassa hän sijoittui big airissa yhdeksänneksi. Hän voitti vuonna 2013 kultaa sekä slopestylessa että big airissa lumilautailun MM-kilpailuissa Kanadassa. Hän osallistui helmikuussa 2014 Sotšin talviolympialaisiin ja sijoittui slopestylen finaalissa 11:nneksi. Vuonna 2015 Tonteri voitti slopestylen MM-hopeaa ja big airin MM-kultaa lumilautailun maailmanmestaruuskilpailuissa Itävallassa. Vuoden 2017 MM-kilpailuissa Sierra Nevadassa Tonteri sijoittui neljänneksi big airissa.

## Maailmancup
Maailmancupissa Tonteri on voittanut yhden kilpailun ja ollut kahdesti toinen.

### Maailmancupin palkintosijat

## Muut kilpailut
Uran ensimmäisen TTR-voittonsa Tonteri saavutti slopestylessa tammikuussa 2011 Burton European Openissa Sveitsissä. Vuonna 2012 hän oli saman kilpailun toinen. 

## Yksityiselämä
Tonteri opiskeli Vuokatissa ja valmistui Kainuun ammattiopistosta matkailupalvelujen tuottajaksi keväällä 2013. Hän harrastaa myös rullalautailua.

## Lähteet

## Aiheesta muualla
*
* Roope Tonteri World Snowboard Tourin sivuilla 
* City.fi
Harold F. Greeney

**Harold Francis Greeney** on yhdysvaltalainen, Ecuadorissa asuva biologi.

Greeney muutti Ecuadoriin luonto-oppaaksi ja perhostutkijaksi Phillip J. DeVriesin oppiin. Hän toimi oppaana useita vuosia ja tutki Amazonin hyönteisfaunaa. Hän perusti Yanayacun biologisen aseman (Yanayacu Biological Station) Cosangaan Ecuadoriin ja toimii aseman johtajana.

Lintuja Greeney ryhtyi tutkimaan vuonna 2001, jolloin julkaisi ensimmäisen kuvauksen lännenmuuran (*Dysithamnus occidentalis*) pesinnästä. Hän on tutkinut useiden lintulajien ekologiaa ja julkaissut suuren määrän lintutieteellisiä artikkeleita.

Greeney väitteli filosofian tohtoriksi Wrocławin yliopistossa Puolassa vuonna 2008. Väitöskirja käsitteli pisaraorneeron (*Premnoplex brunnescens*) pesimäekologiaa.

## Lähteet
* The Natural History of Ecuador's Mainland Avifauna (NHEMA) 
* CV  
* Yanayacu
The Blueprint 3

**The Blueprint 3** on rap-artisti Jay Z:n yhdestoista studioalbumi. Albumi julkaistiin Yhdysvalloissa 8. syyskuuta 2009 ja Britanniassa 14. syyskuuta. Albumi on kolmas ja viimeinen osa Jay Z: *The Blueprint* -sarjaa (muut The Blueprint (2001) ja The Blueprint²: The Gift & The Curse (2002)).

## Taustatietoa
Ilmestymisviikollaan albumia myytiin 476,000 kappaletta, joten se sijoittui Billboard 200 -listan ykköspaikalle. Toisella viikolla albumi pysyi yhä ykköspaikallaan 298,000 kappaleen myynnillä. Kolmannella viikolla albumi putosi 2. sijalle 134,000 kappaleen myynnillä. Neljännellä viikolla albumia myytiin 89,000 kappaletta. Albumia on myyty tähän päivään asti 997,000 kappaletta.

## Kappaleet
#  (tuottanut Kanye West)
#  (tuottanut No I.D., Kanye West)
#  (tuottanut Kanye West, No I.D.)
#  (feat. Rihanna & Kanye West, tuottanut Kanye West)
#  (feat. Alicia Keys), tuottanut Al Shux)
#  (feat. Young Jeezy, tuottanut The Inkredibles)
#  (feat. Swizz Beatz, tuottanut Swizz Beatz)
#  (feat. Drake, tuottanut Timbaland)
#  (feat. J. Cole, tuottanut Kanye West, No I.D.)
#  (tuottanut Timbaland)
#  (feat. Kid Cudi, tuottanut Kanye West)
#  (feat. Kanye West, tuottanut Kanye West)
#  (tuottanut Timbaland)
#  (feat. Pharrell, tuottanut The Neptunes)
#  (feat. Mr Hudson, tuottanut Kanye West)

## Singlet
### Promosinglet
* 6. syyskuuta 2008 julkaistiin ensimmäinen single "Swagga Like Us". Singlellä räppäsi Jay-Z:n lisäksi T.I., Lil Wayne ja Kanye West. Singlen piti tulla Blueprint 3:lle, mutta liiallisen autotunen käytön takia Jay-Z ei halunnut sitä levylleen. Sen sijaan kyseinen kappale löytyy T.I.:n *[[Paper Trail]]* -albumilta. Single sijoittui myös Billboard Hot 100 -listan 5 -sijalle ja voitti grammyn.

* Ensimmäinen promosingle oli Kanye Westin säveltämä "Jockin' Jay-Z". Single sisälsi samplen Run-D.M.C.:n "Dumb Girl" -kappaleesta.

* "Brooklyn Go Hard" -niminen promosingle julkaistiin 2. joulukuuta 2008. Kyseinen kappale soi myös Notorious -elokuvassa.

* "History" oli kolmas promosingle.

### Viralliset singlet
* Albumin ensimmäinen virallinen single oli "D.O.A. (Death of Auto-Tune)". Single julkaistiin 5. kesäkuuta 2009. Single sijoittui 24. sijalle Billboard Hot 100 -listalla.

* "Run This Town" julkaistiin albumin toisena virallisena singlenä. Se soitettiin ensi kertaa radiossa 24. heinäkuuta 2009. Singlellä vierailevat Rihanna ja Kanye West. Billboard Hot 100 -listalla se sijoittui sijalle 66. Kun single julkaistiin kaupallisesti 11. elokuuta, se nousi Billboardilla 63 sijaa, 3. sijalle asti.

* 20. lokakuuta 2009 julkaistiin kolmas virallinen single, "Empire State of Mind". Singlellä vieraili R&B-laulaja Alicia Keys. Ilmestyttyään single sijoittui 50. sijalle Billboard Hot 100 -listalla.

* Albumin kolmas "Young Forever" -niminen single julkaistaan vuonna 2010.

## Listasijoitukset

## Lähteet
Ruskoperätapakulo

**Ruskoperätapakulo** (*Scytalopus femoralis*) on eteläamerikkalainen varpuslintu, joka lumpattiin viideksi eri lajiksi vuonna 2005.

## Esiintyminen
Ruskoperätapakulot elävät Perun Andeilla noin 42&nbsp;700&nbsp;neliökilometrin alalla.

## Elinympäristö
Ruskoperätapakulo elää vuoristometsien alikasvoksessa.

## Lähteet
Ramón Novarro

**Ramón Novarro** (alun perin **José Ramón Gil Samaniego**, 6. helmikuuta 1899 Durango, Meksiko – 30. lokakuuta 1968 Los Angeles, Yhdysvallat) oli meksikolainen näyttelijä, joka saavutti mainetta mykkäelokuvien ”latinorakastajana”.

## Ura

Novarron perhe muutti Yhdysvaltoihin vuonna 1913 pakoon Meksikon vallankumousta. Hän aloitti uransa pienissä rooleissa ja toimi laulavana tarjoilijana muutamien vuosien ajan. Hänen ystävänsä näyttelijä-ohjaaja Rex Ingram ja vaimonsa näyttelijätär Alice Terry, keksivät markkinoida häntä kilpailijana elokuvarakastajana tunnetulle Rudolph Valentinolle ja Ingram ehdotti häntä muuttamaan nimensä Novarroksi. Vuodesta 1923 lähtien hän alkoi esittää suurempia rooleja elokuvissa. Hänen ensimmäinen menestyksensä oli samana vuonna ilmestynyt *[[Scaramouche (vuoden 1923 elokuva)|Scaramouche]]*.

Vuonna 1925 ilmestyi hänen uransa suurin menestys *[[Ben-Hur (vuoden 1925 elokuva)|Ben-Hur]]*, jossa hän esitti nimiosan. Elokuva oli jo toinen versio Lew Wallacen alkuperäisestä romaanista. Novarron paljastavat asut olivat aikansa sensaatio ja hänet hyväksyttiin näyttelijöiden eliittiin. Valentinon kuoleman jälkeen vuonna 1926 hänestä tuli valkokankaan johtava latinonäyttelijä. Hän teki ensimmäisen ääniroolinsa vuonna 1929 elokuvassa *[[Luutnantti Huimapää]]* laulavana ranskalaisena sotilaana. Mainittavia rooleja oli myös Greta Garbon kanssa tehty *[[Mata Hari (vuoden 1932 elokuva)|Mata Hari]]* vuodelta 1932.

Kun Novarron sopimus MGM-studioiden kanssa lopulta umpeutui vuonna 1935, studio ei uusinut sitä. Novarro jatkoi edelleen näyttelijänä, mutta hänen tulonsa ja roolinsa eivät enää vastanneet hänen menestyksen vuosiaan. Kaikesta huolimatta Novarro oli onnistunut ansaitsemaan urallaan niin paljon rahaa, että pystyi jatkamaan mukavaa elämäntyyliään.

## Persoona

Novarrolle tuotti ongelmia koko hänen uransa ajan katolilaisen uskon ja homoseksuaalisen suuntautumisen kanssa eläminen. MGM:n tuottaja Louis B. Mayer yritti toistuvasti saada hänet avioitumaan naisen kanssa, mutta Novarro kieltäytyi.

## Kuolema

Novarro murhattiin raa’asti vuonna 1968. Murhaajia olivat veljekset Paul ja Tom Ferguson, jotka hän oli palkannut harrastamaan seksiä kanssaan. Veljekset uskoivat, että Novarron kotiin oli kätketty suuri summa rahaa. He kiduttivat Novarroa pitkään saadakseen selville rahojen kätköpaikan, mutta lopulta lähtivät paikalta. Novarro kuoli tukehduttuaan omaan vereensä.

Novarro on haudattu Calvaryn hautausmaalle Los Angelesiin. Hänellä on tähti Hollywood Walk of Famella.

## Lähteet

## Aiheesta muualla

* 
*
Sam Hamm

**Sam Hamm** (s. 19. marraskuuta 1955) on yhdysvaltalainen elokuva- ja sarjakuvakäsikirjoittaja, jonka tunnetuimpia töitä on Tim Burtonin ''Batman''-elokuvan käsikirjoitus. Elokuvan takia DC Comics pyysi häntä käsikirjoittamaan *Batman*-sarjakuvan ja tuloksena oli tarina *Batman: Blind Justice*. Tarinassa esiteltiin Batmanin opettaja Henri Ducard, joka myöhemmin esiintyi elokuvassa *[[Batman Begins]]*.

Hamm on tehnyt myös monia tunnettujen elokuvien käsikirjoituksia, joita ei ole käytetty lopullisessa versiossa. Näitä ovat muun muassa *[[Batman – paluu]]n*, *[[Apinoiden planeetta (vuoden 2001 elokuva)|Apinoiden planeetan]]* ja *[[Watchmen (elokuva)|Watchmenin]]* käsikirjoitukset.
Jatko-osa

**Jatko-osa** on elokuvan, kirjan tai jonkin muun fiktiivisen tarinan osa, joka jatkaa ajallisesti edellisen tarinan jälkeisistä tapahtumista. Useissa tapauksissa jatko-osa jatkaa tarinaa samoilla hahmoilla ja samoissa paikoissa, mutta uudella tarinalla. Jatko-osat saattavat johtaa sarjaan elokuvia tai kirjoja, jolloin yhdellä tarinalla saattaa olla useita jatko-osia.

Jotkut teokset voivat olla niin sanottuja hengellisiä jatko-osia jollekin edelliselle teokselle. Ne eivät jatka alkuperäisen teoksen tarinaa mutta sisältävät kuitenkin huomattavan määrän samankaltaisia piirteitä kuin mitä alkuperäisteoksessa esiintyi.

## Katso myös
* Esiosa
* Spin-off
Arcade (internetsivusto)

**Arcade** oli Iltalehden ja Leopardi Median tarjoama suomalainen internetsivusto, joka tarjosi ilmaisia verkossa pelattavia pelejä. Arcadessa oli myös mahdollisuus arvostella ja kommentoida pelejä. Suomenkielisessä Arcadessa oli joulukuussa 2011 3&nbsp;802 verkkopeliä, ja sinne tuli joka päivä uusia pelejä. Arcadella oli oma IRC-kanava Quakenetissä. Sivuston kumppaneina toimivat Pikavipit.net sekä Jonneweb.net.

## Arcaden pelit
Arcaden peleihin kuului: toiminta- ja seikkailupelit, urheilupelit, tasohyppelypelit, aivopähkinäpelit, ammuntapelit, ajopelit, klassikkopelit, tappelupelit ym. Arcadessa oli myös animaatioita ja mahdollisuus pelata Taitopeliä.
John Higgins (sarjakuvapiirtäjä)

**John Higgins** (s. 1949) on brittiläinen sarjakuvapiirtäjä ja käsikirjoittaja, joka tunnetaan varsinkin työstään englantilaisen *[[2000 AD]]* -sarjakuvalehden parissa. Hän on tullut tunnetuksi myös värittäjänä, sillä saralla hänen merkittävin saavutuksensa on ollut Alan Mooren ja Dave Gibbonsin *[[Vartijat]]*-sarjakuvaromaanin väritystyö.
John Romita Jr.

**John Salvatore Romita Jr.** (s. 17. elokuuta 1956 New York, New York) on yhdysvaltalainen sarjakuvapiirtäjä, joka tunnetaan varsinkin työstään Marvel-kustantamon parissa. Hän on työskennellyt kustantamolle jo vuodesta 1977 lähtien ja keksinyt useita tunnettuja hahmoja. Marvel-sarjakuvien fanit käyttävät hänestä usein lyhennettä **JRJR**. Hän voitti Eisner-palkinnon vuonna 2002.

## Tuotanto (englanniksi)

### piirtäjänä

#### tarinat DC Comicsille

* Superman vol. 3 #32-44

##### tarinat Marvel Comicsille

* The Amazing Spider-Man #208, 210-218, 223-227, 229-236, 238-250, 290-291, 400, 432, 500-508, 568-573, 584-585, 587-588, 600, Annual #11, 16 (1980-2009)

* The Amazing Spider-Man vol. 2, #22-27, 30-58 (2000-2003)

* Avengers vol. 3 #35 (2000)

* Avengers vol. 4 #1-12, 14, 16-17 (2010–2011)

* Black Panther vol. 3, #1-6 (2005)

* Cable: Blood and Metal #1-2 (miniseries, 1992)

* Captain America vol. 7, #1-10 (2013)

* Daredevil #250-257, 259-263, 265-276, 278-282, Annual #5 (1988–1990)

* Daredevil: Man Without Fear #1-5 (1993-94)

* Dark Reign: The List – Punisher #1 (2009)

* Dazzler #1-3 (1981)

* Eternals vol. 3 #1-7 (2006-2007)

* Fallen Son Death of Captain America #4 (2007)

* Ghost Rider/Wolverine/Punisher: Hearts of Darkness #1 (1991)

* Heroes for Hope Starring the X-Men #1 (1985)

* The Incredible Hulk vol. 3 #24-25, 27-28, 34-39 (2001–2002)

* Iron Man #115-117, 119-121, 123-128, 141-150, 152-156, 256, 258-266 (1978–1991)

* The Last Fantastic Four Story #1 (2007)

* Marvel Super Hero Contest of Champions #1-3 (1982)

* Marvel Super Special #5 (Kiss) (1978)

* The Mighty Avengers #15 (2008)

* Peter Parker: Spider-Man #57, 64-76, 78-84, 86-92, 94-95, 97-98 (1995-1998)

* Peter Parker: Spider-Man vol. 2, #1-3, 6-12, 14-17, 19 (1999–2000)

* The Punisher War Zone #1-8 (1992)

* Scarlet Spider #2 (1995)

* Sentry vol. 2 #1-8 (miniseries, 2005–2006)

* The Spectacular Spider-Man #50, 121 (1981-1986)

* Spider-Man: The Lost Years #0, 1-3 (miniseries, 1995)

* Star Brand #1-2, 4-7 (1986–1987)

* Thor vol. 2, #1-8, 10-13, 16-18, 21-25 (1998–2000)

* Ultimate Vision #0 (2007)

* Uncanny X-Men #175-185, 187-197, 199-200, 202-203, 206-211, 287, 300-302, 304, 306-311, Annual #4 (1980–1994)

* Wolverine vol. 3, #20-31 (2004–05)

* World War Hulk #1-5 (2007-2008)

* X-Men: Legacy #208 (2008)

* X-Men Unlimited #7 (1994)

#### tarinat Icon Comicsille

* Kick-Ass #1-8 (with writer Mark Millar 2008–2010)

* Kick-Ass 2 #1-7 (2010–2012)                            
* Kick-Ass 3 #1-8 (2013-2014)                                                 

## Tuotanto (suomeksi)

### piirtäjänä
* Hämähäkkimies / Spider-Man numerot 10-11/1982, 1-12/1983, 1-4/1984, 6-7/1984, 1/1991, 10-11/1996, 7/1997, 9-11/1997, 1/1998, 3/1998,
5/1998, 7-8/1998, 12-13/1998, 13/1999, 1/2000, 4-10/2000, 12/2000, 1/2001, 4/2001, 8/2001, 10-12/2001
* Mega numero 6/2003: Hulk
* Marvel numerot 3/1992: Rautamies, 8/1992: Rautamies, 3/1994: Cable
* Mega Marvel numerot 5/1997: Purppurahämähäkki, 9/1997: Hämähäkkimies ja Hämähäkkimies 2099, 2/1999: Hämähäkkimies, 6/1999: Thor, 6/2000: Thor
Traakkipuut

**Traakkipuut** eli **lohikäärmepuut** (*Dracaena*) ovat noin 40 puu- ja pensasmaista lajia sisältävä kasvisuku. Se kuuluu APG III -luokittelun mukaan parsakasvien (Asparagaceae) heimon alaheimoon Nolinoideae. Palmujen ja liljojen tapaan traakkipuut ovat yksisirkkaisia kasveja.

Suvun tieteellinen nimi *Dracaena* on johdettu muinaiskreikkalaisesta naispuolista lohikäärmettä tarkoittavasta sanasta δράκαινα &ndash; *drakaina*. Suurin osa lajeista on kotoisin Afrikasta, muutama eteläisestä Aasiasta ja yksi trooppisesta Keski-Amerikasta. Osa suvun lajeista on suosittuja huonekasveja. *Pleomele*-suvun lajit luetaan nykyään yleisesti traakkipuihin kuuluviksi.

Teneriffan saarella kasvaa traakkipuu, jonka korkeus on 23,5 metriä ja ympärysmitta 14 metriä.

## Valikoituja lajeja
* *[[tansaniantraakkipuu|Dracaena afromontana]]* – tansaniantraakkipuu
* *[[loikotraakkipuu|Dracaena laxissima]]* – loikotraakkipuu
* *[[kielitraakkipuu|Dracaena steudneri]]* – kielitraakkipuu

;Puumaisia traakkipuita
* *[[Dracaena arborea]]*
* *[[sokotrantraakkipuu|Dracaena cinnabari]]* – sokotrantraakkipuu
* *[[kanariantraakkipuu|Dracaena draco]]* – kanariantraakkipuu
* *[[Dracaena ghiesbreghtii]]*, syn. *Dracaena americana*
* *[[Dracaena ombet]]*
* *[[grancanariantraakkipuu|Dracaena tamaranae]]* – grancanariantraakkipuu

;Pensasmaisia traakkipuita
* *[[Dracaena aletriformis]]*
* *[[lapatraakkipuu|Dracaena aubryana]]* – lapatraakkipuu
* *[[Dracaena bicolor]]*
* *[[ruokotraakkipuu|Dracaena braunii]]* – ruokotraakkipuu, yleisenä kauppanimenä käytetään myös onnenoksaa (syn. *Dracaena sanderiana*)
* *[[Dracaena concinna]]*
* *[[Dracaena elliptica]]*
* *[[tuoksutraakkipuu|Dracaena fragrans]]* – tuoksutraakkipuu (syn. *Dracaena deremensis*)
* *[[kirjotraakkipuu|Dracaena goldieana]]* – kirjotraakkipuu
* *[[Dracaena mannii]]*
* *[[reunustraakkipuu|Dracaena marginata]]* – reunustraakkipuu
* *[[Dracaena phrynioides]]*
* *[[sirotraakkipuu|Dracaena reflexa]]* – sirotraakkipuu (syn. *Pleomele reflexa*)
* *[[täplätraakkipuu|Dracaena surculosa]]* – täplätraakkipuu
* *[[Dracaena umbraculifera]]*

## Lähteet
* puutarha.net

### Viitteet

## Aiheesta muualla
* Suomen Lajitietokeskus: Traakkipuut – ''Dracaena''
Rachel Zoe

**Rachel Zoe** (oik. **Rachel Zoe Rosenzweig**, 1. syyskuuta 1971, New York) on yhdysvaltalainen stylisti ja muotivaikuttaja, joka tunnetaan useiden julkisuuden henkilöiden pukeutumisneuvojana, sekä yhteistyöstään eri muotitalojen, kauneusalan yritysten, mainostoimistojen ja aikakauslehtien kanssa. Vuonna 2008 alkoi tositelevisiosarja nimeltä *The Rachel Zoe Project*.

## Tausta
Zoe kasvoi Millburnissa New Jerseyssä. Hän valmistui George Washington Universitysta vuonna 1993.

## Kirjallinen tuotanto
*(Rose Apocadan kanssa) *Style A to Zoe: The Art of Fashion, Beauty, & Everything Glamour* (2007), Grand Central Publishing.

## The Rachel Zoe Project
*The Rachel Zoe Project* on Bravon tuottama tositelevisiosarja, joka keskittyy Zoen elämäntyyliin muodin maailmassa. Kamerat seuraavat Zoea asiakastapaamisiin, muotisuunnittelijapalavereihin, kauppoihin ja muotinäytöksiin. Sarja myös seuraa Zoen elämää avustajiensa sekä aviomiehensä Rodger Bermanin kanssa.

## Lähteet
Magnus Arvidsson

**Magnus Arvidsson** (s. 20. helmikuuta 1983 Ramdala, Ruotsi) on ruotsalainen entinen keihäänheittäjä. Arvidssonin ennätys on 85,75, jonka hän heitti Osakassa 5. toukokuuta 2007.

Göteborgissa EM-kilpailuissa 2006 Arvidsson oli kymmenes tuloksella 78,53. Sama sijoitus tuli myös seuraavan vuoden Osakan MM-kilpailuista parhaan heiton kantaessa tällä kertaa 81,98. Pekingin olympialaisissa Arvidssonin sijoitus oli 11:s (80,16).

Arvidsson voitti oman ryhmänsä Euroopan talviheittocupissa 2007. Samana vuonna hän oli kolmas  tuloksella 83,37.

Uransa lopettamisesta Arvidsson kertoi huhtikuussa 2011. Syynä lopettamiseen oli muun muassa motivaation puute.

## Kausien parhaat heitot

* 2000 50,99
* 2001 63,84
* 2002 69,60 Skruv 20.5.
* 2003 70,08
* 2004 73,98
* 2005 77,83 Hilversum 4.9.
* 2006 81,75 Celle Ligure 8.6.
***2007 85,75 Osaka 5.5.**
* 2008 83,28 Oslo 6.6.
* 2009 77,41 Doha 8.5.

## Lähteet
Pietro Rizzo

**Pietro Rizzo** (s.1973) on erityisesti oopperaan keskittynyt italialainen kapellimestari.

Pietro Rizzo on opiskellut viulunsoittoa Roomassa, Sienassa ja Dallasin yliopistossa. Orkesterinjohtoa hän opiskeli myös Dallasissa sekä Sibelius-Akatemian kapellimestariluokalla 1997–2000 opettajinaan Leif Segerstam ja Jorma Panula.

Vuodesta 2003 alkaen Rizzo on ollut Essenin oopperan kapellimestari ja vuodesta 2006 alkaen Göteborgin oopperan ylikapellimestari. Hän on vieraillut myös muun muassa Wienin Volkoperissa, Bernin ja Braunschweigin oopperoissa, Berliinin Deutsche Operissa ja Tel Avivin Israeli Operassa. Vuonna 2009 Rizzo debytoi New Yorkin Metropolitan-oopperassa.

Rizzo on johtanut muun muassa useita suomalaisia, saksalaisia ja italialaisia sinfoniaorkestereita. Suomen Kansallisoopperassa hän on johtanut lukuisissa eri produktioissa, lisäksi hän on vieraillut Savonlinnan Oopperajuhlilla ja Tampereen ja Vaasan oopperoissa.

Rizzo on myös pitänyt mestarikursseja italialaisesta oopperasta ja työskentelee säännöllisesti Galician nuoriso-orkesterin kanssa La Coruñassa.

## Lähteet

## Aiheesta muualla
*Pietro Rizzon virallinen sivusto
John Hawkins

**John Hawkins** (kirjoitetaan myös **John Hawkyns**; 1532 Plymouth, Englannin kuningaskunta – 12. marraskuuta 1595 Puerto Rico) oli englantilainen laivanrakentaja, merenkulkuvirkamies ja komentajakapteeni sekä kauppias, navigaattori ja orjakauppias. Laivaston varainhoitajana hän kunnostutti vanhoja laivoja ja oli mukana suunnittelemassa nopeampia aluksia, jotka pitivät puoliaan Espanjan Voittamattomalle armadalle vuonna 1588. Myöhemmin hän suunnitteli saarron, jolla estettiin espanjalaisten aarrelaivojen kulku. Hän oli 1500-luvun Englannin merkittävimpiä merisotilaita ja Elisabetin ajan Englannin laivaston pääsuunnittelija. Taistelussa, jossa Voittamaton armada hävisi 1588, Hawkins palveli vara-amiraalina, ja hänet aateloitiin saavutuksistaan.

Francis Drake oli hänen serkkunsa.

## Lähteet

## Aiheesta muualla
Keenan Macwilliam

**Keenan Macwilliam** (s. 30. maaliskuuta 1989 Toronto, Ontario, Kanada) on kanadalainen näyttelijä ja laulaja, joka on esiintynyt muun muassa televisiosarjassa Tallijengi.
Hän esitti Tallijengissä (Saddle Club) Carole Hansonia. Hän on esiintynyt myös lyhytelokuvassa The Best Girl, jossa hän näytteli isänsä salasuhteesta tietoista kymmenvuotiasta Alicea. Nykyään hän toimii mediasuunnittelijana VICE Mediassa.

## Lähteet
HMS Despatch

**HMS Despatch** tai **Dispatch** on ollut seitsemäntoista Britannian Kuninkaallisen laivaston aluksen nimenä.

* HMS Despatch (1691), 2-tykkinen prikanteeni
* HMS Despatch (1745), 14-tykkinen sluuppi
* HMS Dispatch (1772), 14-tykkinen sluuppi
* HMS Dispatch (1776), 6-tykkinen sluuppi
* HMS Despatch (1777), kuljetusalus
* HMS Dispatch (1777), 16-tykkinen sluuppi
* HMS Dispatch (1780), 8-tykkinen kuunari
* HMS Dispatch (1783), 14-tykkinen sluuppi
* HMS Dispatch (1790), sluuppi
* HMS Dispatch (1795), 16-tykkinen prikisluuppi
* HMS Dispatch (1797), 6-tykkinen proomu
* HMS Dispatch (1799), 14-tykkinen sluuppi
* HMS Dispatch (1804), 18-tykkinen Cruizer-luokan prikisluuppi
* HMS Dispatch (1812), 18-tykkinen Cruizer-luokan prikisluuppi
* HMS Dispatch (1816), 6-tykkinen prikitakiloitu varastolaiva
* HMS Despatch (1851), 12-tykkinen priki
* HMS Despatch (D30), Danae-luokan risteilijä
Uladzimir Kazlou

**Uladzimir Kazlou** (s. 20. huhtikuuta 1985) on valkovenäläinen keihäänheittäjä. Hänen ennätyksensä on 28. elokuuta 2008 Pekingin olympialaisissa heitetty 82,06&nbsp;m.

Arvokilpailuissa Kazlou on parhaimmillaan sijoittunut kahdeksanneksi Pekingin olympialaisissa 2008. Berliinin MM-kilpailuissa 2009, Barcelonan EM-kilpailuissa 2010 ja Lontoon olympialaisissa 2012 hän karsiutui.

## Kausien parhaat heitot

* 2006 77,27 Brest 6.7.
* 2008 82,06 Peking 23.8.
* 2009 78,29 Belgrad 10.7.
* 2010 81,86 Minsk 14.7.
***2012 82,86 Hrodna 6.7.**
* 2013 82,49 Tartto 28.5.

## Lähteet
*
Sōichirō Honda

**Sōichirō Honda** (, 17. marraskuuta 1906 – 5. elokuuta 1991) oli japanilainen insinööri, teollisuudenharjoittaja ja Honda-yhtiön perustaja. 

Hänen isänsä oli seppä ja äitinsä kutoja. Kun polkupyörien suosio kasvoi, isä perusti polkupyöräkorjaamon ja -kaupan. Lopetellessaan keskikoulua 15-vuotias Sōichirō Honda näki polkupyörälehdessä mainostettavan Art Shokain autokorjaamoa, jonne hän haki ja pääsi harjoittelijaksi. Art Shokailla hän sai perustiedot auto- ja moottoripyöräasioista, jotka olivat tärkeitä hänen myöhemmällä urallaan. Hän sai perustaa oman haarakonttorin 21-vuotiaana. Hän harrasti myös moottoriurheilua, mutta lopetti sen onnettomuuden jälkeen vaimonsa pyynnöstä. 

Toisen maailmansodan aikana Sōichirō Honda valmisti osia lentokoneisiin, ja vuonna 1948 hän perusti Honda Motor Companyn. Vuoteen 1959 mennessä siitä kasvoi maailman johtava moottoripyörien valmistaja. Yritys alkoi valmistaa autoja vuonna 1963.

Honda johti perustamaansa yritystä vuoteen 1973 asti ja toimi myöhemminkin sen korkeana neuvonantajana. People-lehti listasi hänet vuonna 1980 ”vuoden 25 kiehtovimman ihmisen joukkoon”, kutsuen häntä ”Japanin Henry Fordiksi”. 

## Lähteet

## Aiheesta muualla
*Honda Motorcycle Hall of Famessa 
*La historia de Soichiro Honda